**Глагол - Тест 1**

Име: …………………………………………………………… Клас: ……..

1. **Глаголът е част на речта, с която назоваваме:**

а) действие или състояние

б) предмет

в) признак

1. **Глаголите откриваме с въпросите:**

а) Какво е това?

б) Какво прави? Какво правят?

в) Какъв? Каква? Какво? Какви?

1. **Кой от глаголите отговаря на въпроса: „Какво правя?“**

а) гледате

б) четем

в) ставам

1. **Кой от глаголите отговаря на въпроса: „Какво правим?“**

а) влизаме

б) влизаш

в) влиза

5. **На кой ред е написан глагол?**

а) рисунка

б) топка

в) рисувам

6. **В кой ред думите са глаголи?**

а) сол, шум, звън

б) солен, шумен, звънлив

в) соля, шумя, звъня

7. **В кой ред глаголът е в множествено число?**

а) играят

б) чета

в) гледам

8. **В кой ред глаголите са в единствено число?**

а) виждаме, питаме, смятаме

б) скача, плува, лети

в) тропате, танцувате, пеете

9. **С кой въпрос ще откриеш глагола *пътуваме*?**

а) Какво правя?

б) Какво правиш?

в) Какво правим?

10. **Кой е глаголът в изречението: „*Милена облече нова рокля.*“?**

а) Милена

б) облече

в) нова

г) рокля

11. **В кое изречение глаголът е в единствено число?**

а) Всяко лято ходим при баба и дядо.

б) Всяка сутрин слушам музика.

в) Всеки ден с мама пътуваме с автобуса.

**12. В кое изречение глаголът е в множествено число?**

а) Ученикът редовно учи уроците си.

б) Почиствам стаята си.

в) Ние храним птичките със семенца.

**13. В кое изречение всички глаголи са в множествено число?**

а) Децата отиват на училище, а мама чете у дома.

б) Охлювите пълзят, а птицата лети..

в) Цветята ухаят, а над тях жужат пчелите.

**14. На кой ред правописът на глагола в мн.ч. е неправилен?**

а) месят

б) плетат

в) метът

**15. На кой ред глаголът в мн.ч. е написан неправилно?**

а) гледаме

б) пишеме

в) ритаме

**16. На кой ред правописът на глагола в мн.ч. е правилен?**

а) мълчът

б) вървът

в) редят

**17. На кой ред глаголът в мн.ч. е написан правилно?**

а) мислиме

б) носиме

в) връщаме

**18. В кое изречение има грешка?**

а) С Ема живеем в един блок и много се забавляваме.

б) С кака решихме да ходиме на кино.

в) С Ради учим и играем заедно.

**19. На кой ред глаголът е написан правилно и в единствено, и в множествено число?**

а) чета - четеме

б) мисля - мислиме

в) строя - строим

**20. Иван е изпратил есемес на Мони. Колко грешки е допуснал:**

*„Мони, хайде след часовете да играеме! После ще пишеме домашните и ще учиме уроците!“*

а) една грешка

б) две грешки

в) три грешки